**Com dissenyar un estudi de recerca? De la idea al projecte**

Curs adreçat a investigadors novells (i també sèniors), així com a personal tècnic i de suport a la recerca que participa en projectes d’investigació. És un curs per tothom,, ja sigui preparant projectes com doctorant, investigador, co-investigador, o executant-lo com membre de l’equip de la recerca o donant-hi suport des d’un servei científic.

És un curs pensat en format dinàmic i participatiu, amb la voluntat de reflexionar sobre com neix un projecte de recerca en biomedicina, incidint en els aspectes relacionats amb el disseny, preparació del projecte, normativa aplicable, execució i avaluació.

Tractarem els temes amb profunditat, això no treu que les sessions siguin animades i que tothom hi pugui dir la seva.

Farem 8 sessions d’un poc menys de dues hores, amb un total de 15 hores presencials. Donat el format del curs, el nombre màxim d’assistents s’ha limitat a 10 persones.

El curs el dona en Xavier Gómez Arbonés, professor de la UdL i investigador de l’IRBLleida. Màster i expert en metodologia de la recerca i bioestadística en ciències de la salut. És el vice-president del comitè d’ètica i investigació de medicaments que tutela l’IRBLleida. Té una llarga experiència en disseny d’estudis, avaluació de projectes i assessorament.

|  |  |  |
| --- | --- | --- |
| 05/02 | 13:00-14:50 | * Presentació del curs. * Objectius i forma de fer * Introducció a com dissenyar un estudi de recerca? De la idea al projecte |
| 06/02 | 13:00-14:50 | * Objectiu dels projectes de recerca: apropar-nos a la veritat * Una idea, diferents projectes. Diferents idees, projectes similars * Observar o experimentar?. Mirar cap endavant o cap endarrere? * Els cinc tipus bàsics de projectes de recerca. Quin són i quin és el millor? * El tipus d’estudi de recerca ideal a vegades no és el que podem fer. Opcions? * Metodologia dels projectes de recerca: més filosofia que matemàtiques * Preparació del projecte: què, com, on, qui, quan? * Com obtenir i on guardar els resultats del meu projecte de recerca? * Per què necessitem l’estadística? Què hem de pensar i explicar en el projecte. * Grandària de la mostra: 30, 300 o 3000 subjectes? * Recerca en persones, recerca en animals, recerca en coses? * Cal demanar algun permís per fer recerca? * Bioètica en recerca en persones. Una qüestió ètica o estètica? * Consentiment informat. Protecció de dades personals. * Faré anar mostres biològiques? Faré estudis genètics? * Una mica de consideracions legals en la recerca biomèdica * Avaluació del projectes de recerca. En què es fixen els comitès d’ètica de la recerca? * Especificitats de la recerca en determinats àmbits. Com, quan, per què? |
| 07/02 | 13:00-14:50 |
| 12/02 | 13:00-14:50 |
| 13/02 | 13:00-14:50 |
| 14/02 | 13:00-14:50 |
| 19/02 | 13:00-14:50 |
| 20/02 | 13:00-14:50 |